Arbejder du i et miljø med meget støj, hvor høreværn er nødvendigt eller decideret påkrævet, så kender du sikkert alt til højtråbende samtaler, som skal konkurrere mod både baggrundsstøjen og høreværnet hos ham eller hende, du skal i kontakt med.
Med høreværnet PELTOR ProTac III fra 3M er den skadelig støj fjernet, mens den ufarlige – og til tider livsvigtige - lyd fra omgivelserne bliver forstærket. Med andre ord øger høreværnet din sikkerhed og tryghed, da du dels beskytter din hørelse og dels stadig er i stand til at høre advarselssignaler, råb, bakkesignaler fra køretøjer og andre faresignaler.
Øger komforten og kommunikationen
Til dagligt er høreværnet med til at øge din komfort, fordi du kan kommunikere med dine kolleger uden at løfte høreværnet, selv under støjende forhold.
Det skyldes den såkaldte medhørsfunktion, som er mulig, fordi ProTac III har indbyggede mikrofoner, der opfanger og videresender visse frekvenser, mens den blokerer andre. Tale og advarselssignaler befinder sig i den førstnævnte kategori, mens høje støjniveauer og impulsstøj naturligvis er uønsket. Disse uønskede og farlige lyde dæmpes på brøkdele af et sekund.
Niveauet på omgivelseslyden kan indstilles i 5 trin til max. 82 dB.
Høreværn snakker sammen med din mobil
Selv om det larmer i baggrunden, kan du stadig høre din mobil, hvis du tilslutter mobilen via et kabel til 3,5 mm indgangen. Høreværnet kan dog ikke afhjælpe den støj, som telefonens mikrofon opfanger, så der må du altså gå afsides for at tale. På samme måde kan ProTac III kobles sammen med en kommunikationsradio.
To varianter – begge med elektronikbeskyttelse
ProTac III findes i to modeller, der tager højde for forskellige behov. ProTac III tager sig af den værste støj, (SNR værdi på 32) mens modellen ProTac III Slim er passende for dig som arbejder i mindre støjende omgivelser. Slim-modellen er således lettere og smallere og giver derfor en tilsvarende mindre dæmpning. (SNR værdi på 26 dB)
For begge modeller gælder det dog, at de er udviklet med Dual Shell Design, hvilket betyder, at elektronikken er placeret på ydersiden af koppen fremfor indersiden. Herved er elektronikken bedre beskyttet mod indtrængende fugt og sved, og høreværnets levetid er derfor forlænget.
Se Protac III her >>
Se ProTac III Slim her >>